На основу чл. 28. и 32. Посебног колективног уговора за запослене у основним и средњим школама и домовима ученика ("Сл. гласник РС", бр. 21/2015 и 92/2020), а у вези са чланом 12. Закона о платама у државним органима и јавним службама ("Сл. гласник РС", бр. 34/2001, 62/2006 - др. закон, 63/2006 - испр. др. закона, 116/2008 - др. закони, 92/2011, 99/2011 - др. закон, 10/2013, 55/2013, 99/2014 и 21/2016 - др. закон) и члана 114. став 1 тач.1 Статута Основне школе „Жарко Зрењанин“ у Великом Лаолу, Школски одбор је на седници одржаној дана 05.10.2022. године, донео

**ПРАВИЛНИК О ПОХВАЉИВАЊУ И НАГРАЂИВАЊУ ЗАПОСЛЕНИХ**

**ОШ „ЖАРКО ЗРЕЊАНИН“ ВЕЛИКО ЛАОЛЕ**

**I** ОСНОВНЕ ОДРЕДБЕ

**Члан 1**

У складу са ПКУ, Правилником о награђивању запослених у школи (даље: Правилник), уређују се врсте стимулација, - награда запосленима, услови за додељивање истих, односно остварени резултати рада на основу којих се награде додељују, покретање иницијативе за награђивање, надлежност органа школе за доношење одлука о награђивању и висини награда у Основној школи „Жарко Зрењанин“ (даље: Школа).

Награде се додељују за стваралачки рад запослених на унапређивању образовно-васпитног рада, процеса организације рада и успешности функционисања Школе.

**II** НАГРАДЕ ЗАПОСЛЕНИМА

**Члан 2**

Запослени се могу награђивати у виду новчане накнаде или увећањем броја дана годишњег одмора.

Новчана средства за награђивање запослених обезбеђују се из прихода Школе стечених на тржишту, који нису јавни приходи у смислу Закона о јавним приходима и јавним расходима и на овај начин се може увећати плата запосленог, до висине оствареног прихода, а највише до 30% по запосленом.

Новчана награда се утврђује у висини до 30% од плате запосленог остварене у претходном месецу у односу на месец у коме се награда добија, сходно материјалним могућностима школе, а зависно од остварених резултата.

Награде запосленима у виду новчане накнаде исплаћују се из сопствених прихода школе и донација, које не улазе у средства која се, по закону, користе за обезбеђивање вишег квалитета образовања и васпитања.

**Члан 3**

Директор школе је у обавези да у сваком обрачунском периоду утврђује приходе и расходе и разматра могућност расподеле средстава и увећање плате запосленом по овом основу и о томе обавештава синдикат.

Средства за награђивање запослених планирају се финансијским планом Школе за текућу календарску годину.

Директор школе именује комисију наставничког већа која даје мишљење о награђивању запослених.

Трочлана комисија синдиката Школе води писмену евиденцију о подацима релевантним за награђивање запослених и о томе квартално обавештава директора.

**Члан 4**

Награде запосленима се додељују за остварене резултате рада у следећим областима:

1. за учешће у припремама ученика и оствареним резултатима за освојено прво, друго или треће место на градском, међуокружном, републичком и међународном такмичењу;

2. за рад на подизању угледа и афирмацији Школе и учешће у маркетиншким кампањама које имају за циљ афирмацију угледа и рада Школе;

3. за организацију и реализацију школских прослава, такмичења, скупова и учешће у организацији појединих манифестација и активности, односно у укупном друштвеном животу Школе, на нивоу општине, града и сл.;

4. за изузетно залагање у раду и активностима Школе.

**III** ПОХВАЛЕ ЗАПОСЛЕНИМА

**Члан 5**

Наставник се може похвалити и предложити за награду од стране директора на седници Наставничког већа за успешно реализован наставни процес, огледни час, теоријско предавање, организацију школских приредби или за опште залагање у раду школе.

**Члан 6.**

Запослени у школи може бити похваљен или награђен на предлог директора на седници Наставничког већа за изузетно залагање у раду и побољшању успешности школе у целини.

**Члан 7.**

На предлог Стручног већа или директора школе наставник-запсолени школе може бити награђен за изузетно залагање у раду или у раду секције као и на такмичењима и манифестацијама. Награде могу бити у виду похвале или књиге, у складу са расположивим средствима школе.

**IV** ВРСТЕ НАГРАДА

**Члан 8**

1. Новчана награда

(1) Новчана награда се даје запосленима, предметним и помоћним наставницима и стручним сарадницима који су применом нових теоријских и практичних сазнања у области образовања и васпитања допринели квалитетнијем образовно-васпитном раду, у износу од 10 до 30%, на основу мишљења наставничког већа о оствареном доприносу.

(2) Новчана награда се даје за остварене резултате ученика на такмичењима из наставних предмета, запосленима који су својим радом допринели остваривању наведених резултата ученика, и то:

- за освојено 1. место на окружном такмичењу - 20% просечне нето зараде остварене у установи;

- за освојено 2. место на окружном такмичењу - 15% просечне нето зараде остварене у установи;

- за освојено 3. место на окружном такмичењу - 10% просечне нето зараде остварене у установи;

- за освојено 1. место на републичком такмичењу - 50% просечне нето зараде остварене у установи;

- за освојено 2. место на републичком такмичењу - 40% просечне нето зараде остварене у установи;

- за освојено 3. место на републичком такмичењу - 30% просечне нето зараде остварене у установи;

Награда се даје за ранг такмичења, а не за број ученика.

(3) Новчана награда се даје за остварене резултате ученика на конкурсу за избор литерарних радова ученика запосленима који су својим радом допринели остваривању наведених разултата ученика и то:

- за освојено 1. место на окружном такмичењу - 20% просечне нето зараде остварене у установи;

- за освојено 2. место на окружном такмичењу - 15% просечне нето зараде остварене у установи;

- за освојено 3. место на окружном такмичењу - 10% просечне нето зараде остварене у установи;

- за освојено 1. место на републичком такмичењу - 50% просечне нето зараде остварене у установи;

- за освојено 2. место на републичком такмичењу - 40% просечне нето зараде остварене у установи;

- за освојено 3. место на републичком такмичењу - 30% просечне нето зараде остварене у установи;

Награда се даје за ранг такмичења, а не за број ученика.

(4) Новчана награда се даје за остварене резултате ученика на конкурсу за избор литерарних радова ученика запосленима који су својим радом допринели остваривању наведених разултата ученика и то:

- за освојено 1. место на окружном такмичењу - 20% просечне нето зараде остварене у установи;

- за освојено 2. место на окружном такмичењу - 15% просечне нето зараде остварене у установи;

- за освојено 3. место на окружном такмичењу - 10% просечне нето зараде остварене у установи;

- за освојено 1. место на републичком такмичењу - 50% просечне нето зараде остварене у установи;

- за освојено 2. место на републичком такмичењу - 40% просечне нето зараде остварене у установи;

- за освојено 3. место на републичком такмичењу - 30% просечне нето зараде остварене у установи;

Награда се даје за ранг такмичења, а не за број ученика.

(5) Новчана награда се даје за остварене резултате ученика на спорским такмичењима запосленима који су својим радом допринели остваривању наведених разултата ученика и то:

- за освојено 1. место на окружном такмичењу - 20% просечне нето зараде остварене у установи;

- за освојено 2. место на окружном такмичењу - 15% просечне нето зараде остварене у установи;

- за освојено 3. место на окружном такмичењу - 10% просечне нето зараде остварене у установи;

- за освојено 1. место на републичком такмичењу - 50% просечне нето зараде остварене у установи;

- за освојено 2. место на републичком такмичењу - 40% просечне нето зараде остварене у установи;

- за освојено 3. место на републичком такмичењу - 30% просечне нето зараде остварене у установи;

Награда се даје за ранг такмичења, а не за број ученика.

(6) Новчана награда се даје запосленима који су својим радом дали допринос и то:

- за организацију школских прослава, такмичења, скупова, сусрета и сл.;

- за рад на подизању угледа и афирмацији школе и учешће у маркетиншким кампањама које имају за циљ афирмацију угледа и рада школе;

- за учешће у раду школских тимова, комисијама, радним групама и сл.

Награда се даје у новчаном износу у висини од 10 до 30% од утврђене плате запосленог, на основу мишљења комисије наставничког већа.

2. Увећање броја дана годишњег одмора

Запосленом се може увећати број дана годишњег одмора за остварене резултате рада, и то:

- за остварене изузетне резултате 4 радна дана.

Изузетним резултатима сматра се остварен изузетан непосредни контакт са ученицима, родитељима и другим запосленим; пружање помоћи другим запосленим; ради у различитим комисијама Школе; има повећан обим послова и извршава их пре постављених рокова; креативан је у раду и користи сва савремена средства за рад; да његови ученици постижу изузетне резултате у учењу и на такмичењима освајају награде и похвалнице;

- за врло успешне резултате 3 радна дана.

Врло успешним резултатима сматра се остварен однос поштовања за ученике, родитеље и друге запослене; пружање помоћи другим запосленим; испуњавање постављених рокова за обављање послова; учешће на свим такмичењима и културним манифестацијама са ученицима; креативан је у раду и користи сва савремена средства за рад.

- за успешне резултате 2 радна дана.

Успешним резултатима сматра се савесно залагање у раду и обављање послова другог радног места, уколико су му налогом директора додељени; уколико поштује ученике, родитеље и друге запослене; ради на пословима везаним за културну и јавну делатност Школе и користи сва савремена средства за рад.

Запосленом се може повећати број дана годишњег одмора само по једној од напред наведених категорија.

**V** ПОСТУПАК И ОРГАНИ ЗА ДОДЕЉИВАЊЕ НАГРАДА

**Члан 9**

Иницијативу, односно предлог за награђивање запослених може дати сваки запослени у Школи, директор, стручни органи, тимови, као и чланови школског одбора.

Комисија наставничког већа, именована од стране директора, изјашњава се о предлогу за награђивање и своје мишљење доставља директору и школском одбору, најкасније у року од 15 дана од дана подношења предлога.

Предлог висине новчане награде запосленом, као и коначну одлуку о висини одобрених средстава за новчано награђивање доноси директор, по претходно прибављеној сагласности школског одбора.

На одлуку о додељивању награде може се поднети приговор, у складу са Законом о основама система образовања и васпитања.

**VI** ПРЕЛАЗНЕ И ЗАВРШНЕ ОДРЕДБЕ

**Члан 10**

За све што није регулисано овим правилником примењиваће се одредбе ПКУ, Статута и Правилника о раду Школе.

**Члан 11**

Поступак измена и допуна овог правилника врши се на начин и по поступку утврђеном за његово доношење.

О спровођењу одредаба стара се директор и наставничко веће Школе.

Тумачење одредаба овог правилника даје школски одбор.

**Члан 12**

Правилник ступа на снагу осмог дана од дана објављивања на огласној табли Школе.

ПРЕДСЕДНИЦА ШО

\_\_\_\_\_\_\_\_\_\_\_\_\_\_\_\_\_\_\_\_

 Снежана Радојковић